laion/Wikipedia-Exotic huggingface dataset:
סדרת שבי

סדרת שבי היא סדרת אימונים שנועדה להכין לוחמים לשרוד ולהתמודד עם חקירות ותנאי שבי. האימון הוא חלק מהכשרתם של לוחמי יחידות העילית בצה"ל ושל צוערים בקורס טיס. המונח הבינלאומי לאימון זה הוא SERE. מעט מאוד פורסם על פרטי מהלך הסדרה, אך ידוע כי היא אורכת בין שבועיים לשישה שבועות, ומטרתה לדמות ללוחם מצב של כישלון במבצע שאליו יצא ונפילה בשבי. במהלך הסדרה היחידה המתורגלת "נשבית" ומוחזקת בתנאי שבי. שוביה המדומים מכים את החיילים, משפילים אותם ומקללים אותם, והכול כדי ליצור הדמיה של נפילה בשבי. חיילים שעברו את הסדרה מעידים כי חשבו ש"שוביהם" איבדו שליטה. אומנם אי אפשר לדמות את מציאות השבי, אבל פדויי שבי דיווחו כי ההכשרה הוכיחה את עצמה כיעילה לדעת למה לצפות מהשבי ומעצמם בתנאים אלה. ככל הידוע, תרגיל השבי היה קיים כבר בשנותיה הראשונות של המדינה, ובמהלך השנים חלו בה כמה שנויים. במתכונתו בשנות השישים והשבעים של המאה הקודמת היה זה תרגיל פתע. במהלך ניווט לילה שיגרתי, החניכים הופתעו מן המארב ו"נפלו בשבי". הם הובלו למתקן חקירות ועברו חקירות אינטנסיביות במשך חמישה ימים בצורה מציאותית ככל האפשר עם בידוד, תנאים קשים, כליאה, לחץ פיזי, חקירה ו"הדמיות עינויים". בגמר התרגיל קוימה הערכה. חניכים שלא עברו בהצלחה או פרשו במהלכו הסתכנו בהדחה. לתרגיל הפתע קדם תדריך שניתן מספר ימים לפניו שעסק ב-פקודת מטכ"ל - זכויות וחובות החייל בשבי. הכוח האדום (ביום אויב) היה מורכב מחוקרים מיחידה 504 והסוהרים היו שוטרים צבאיים. במלחמת יום הכיפורים נשבו מספר רב של חיילים, בהם חיילים שעברו את תרגיל השבי. עמוס לויטוב, נווט קרב שנפל בשבי המצרים במלחמת ההתשה, העיד לאחר חזרתו לארץ כי התרגיל הכין אותו היטב לשבי והקל עליו. בעקבות עדויות על תנאי השבי במדינות ערב הפיק צה"ל לקחים, וחלו שינויים ניכרים במהלך הסדרה. בתחילת שנות ה-80 עבר האימון שינוי מהותי. מתרגיל פתע שאי מעבר מוצלח שלו סיכן בהדחה, לסדרת אימון לימודית-חווייתית מובנית באופן מתודי שאינה ממיינת. לכל חניך הוצמד פסיכולוג שהוכשר כחונך לתרגיל וליווה אותו לאורך כל שלביו. היא כללה שלושה חלקים: כיתת לימוד - טכניקות ותרגילי חקירה, סיפור כיסוי, ביטחון מידע, התמודדות מנטלית בחקירה, פסיכולוגית שבי, קוד התנהגות בשבי, אמנות ז'נבה, תדריכים וסיפורי פדויי שבי. מעבדת סימולציה - התנסות בחקירה מדומה בתנאי מעבדה. תרגיל מסכם - במהלך מסע לילה, החניכים הופתעו מן המארב ו"נפלו בשבי". הם הובלו למתקן חקירות ועברו חקירות במשך 96 שעות בתנאי בידוד, כליאה ולחץ. הדגש הוסט מהתמודדות בלחץ פיזי להתמודדות מנטלית מול תרגילי חקירה מגוונים. במידת הצורך, החונכים הורשו לקיים "הפסקה מתודית" במהלך התרגיל ולתת פידבק לחניכים. לאחר חזרתו של גלעד שליט הוא נשאל לגבי התנאים שבהם הוא הוחזק בשבי, ובעקבות מידע שמסר התרגיל שונה שוב. סיירת מטכ"ל שייטת 13 יחידת שלדג ביס"ט 12 שבוי ניסוי הכלא של סטנפורד הניסוי של מילגרם הישרדות, התחמקות, התנגדות ובריחה רועי עמוס, סדרות השבי של צה"ל: הצצה נדירה, באתר ישראל היום גילי כהן, סדרות השבי בצה"ל שונו בעקבות מידע שמסר גלעד שליט, באתר הארץ, 19 באוגוסט 2012 ניר דבורי עומרי קרונלנד, ‏הצצה לאחד הסודות הכמוסים בצה"ל: כך מאמנים לוחמים לשרוד בשבי, באתר ‏מאקו‏, 15 בדצמבר 2017 (Survival, Evasion, Resistance, and Escape (SERE - תוכנית אימונים של חיל האוויר האמריקאי לכישורי הישרדות והכנה לשבי "חזרתי מן השבי לא טייס ולא נווט. חזרתי אסטרונאוט", באתר הארץ, 4 ביוני 2007 לצוערי קורס טיס החל משנת 1981
נחום הלבלר

נחום הלבלר היה תנא בדור הראשון לתקופת התנאים. תלמידו של רבי מיאשא. היה בין חברי הסנהדרין שישבו בלשכת הגזית, ושימש במקצועו כלבלר. בפתיחה לספר תגין נכתב שנחום הלבלר היה חלק משלשלת הקבלה של הספר. הוא קיבל את הספר מרבי מיאשא, והעביר אותו לרבי. נחום הלבלר מוזכר במשנה רק פעם אחת - במסכת פאה. שם מסופר, שרבי שמעון איש המצפה זרע בשדהו שני מיני חיטין, והסתפק האם הוא צריך להפריש פאה לכל מין בנפרד, או לשני המינים ביחד. הוא ורבן גמליאל עלו ללשכת הגזית ושאלו את הסנהדרין מה הדין. נחום הלבלר העיד, שהוא קיבל מרבי מיאשא, שקיבל מאבא, שקיבל מהזוגות שקיבלו מהנביאים, הלכה למשה מסיני, שמספר הפאות שצריך להפריש במקרה זה, תלוי בצורת איסוף התבואה: ”אם עשאן גורן אחת, נותן פאה אחת. שתי גרנות - נותן שתי פאות”. בברייתא הוזכר חכם בשם "נחום הזקן", וייתכן שהכוונה לנחום הלבלר. אמנם "סתם נחום - נחום המדי", ולכן יותר מסתבר שנחום הזקן הוא נחום המדי, ולא נחום הלבלר. הרב אהרן הימן, "נחום הלבלר", תולדות תנאים ואמוראים, לונדון, תר"ע, באתר ויקיטקסט פתיחה לספר תגין משנה, מסכת פאה, פרק ב', משנה ו' תלמוד בבלי, מסכת ברכות, דף מ"ח, עמוד ב' רבי אברהם בן שמואל זכות, יוחסין השלם, ערך נחום הלבלר, באתר היברובוקס
הר אדג'ל

הר אדג'ל (באנגלית: Mount Edgell) הוא הר גבוה, בחוף המערבי של חצי האי האנטארקטי שבאנטארקטיקה. ההר ממוקם ממזרח לכף ג'רמי, המהווה את הצד המזרחי של הכניסה הצפונית למפרץ ג'ורג' השישי. גובהו של ההר 1,675 מטרים מעל פני הים; והוא ההר ה-2,500 בגובהו באנטארקטיקה. ההר התגלה על ידי המשלחת הצרפתית הרביעית לאנטארקטיקה אשר חקרה את אנטארקטיקה בין השנים 1908–1910 בפיקודו של ז'אן-בפטיסט שארקו. שארקו ראה את ההר ממרחק גדול וחשב כי מדובר באי. המשלחת הבריטית אל ארץ גרהאם חקרה את האזור בשנים 1936–1937 בפיקודו של ג'ון רידוך ריימיל, ולא מצאה במקום אי - אלא מצאה את חצי האי של כף ג'רמי, ואת הר אדג'ל שעליה. שארקו, שחשב כי מדובר באי קרא לו "האי גורדון בנט" (בצרפתית: Ile Gordon Bennett), על שמו של ג'יימס גורדון בנט ג'וניור (.James Gordon Bennett, Jr) עורך עיתון הניו יורק הראלד, שהעניק סיוע כספי למשלחת. המשלחת הבריטית אל ארץ גרהאם, קראה להר בשמו הנוכחי, על שמו של סר ג'ון אוגוסטין אדג'ל (Sir John Augustine Edgell), ההידרוגרף של הצי הבריטי בין השנים 1932–1945. • Leat, Philip T.; Scarrow, Jane H. 1994, Central volcanoes as sources for the Antarctic Peninsula Volcanic Group, Antarctic Science, 6 (3). https://doi.org/10.1017/S0954102094000568 • United States. Defense Mapping Agency. Hydrographic Center, Sailing Directions for Antarctica: Includes Islands South of Latitude 60°, P 204 הר אדג'ל באתר הסקר הגאולוגי של ארצות הברית הר אדג'ל באתר הגאזט האנטארקטי המשווה SCAR של ממשלת אוסטרליה הר אדג'ל באתר peakery מידע גאוגרפי והיסטורי הרי אנטארקטיקה לפי גובהם
חומר מקומי

חומר מקומי הוא אלבומם השלישי של להקת הדג נחש. האלבום יצא לאור במאי 2004 על ידי חברת הד ארצי ולבנטיני, בהפקתו המוזיקלית של יוסי פיין. הסינגל הראשון מן האלבום, "חליפות", יצא במרץ 2004, וכלל שיתוף פעולה של הלהקה עם הזמרת ההודית ליאורה יצחק. הסינגל השני מן האלבום והמצליח ביותר מתוכו היה "שירת הסטיקר", אשר כתב להם הסופר דויד גרוסמן. השיר, המאגד סיסמאות שונות מסטיקרים, זכה להצלחה גדולה במצעדי הפזמונים ולהשמעות רבות בתחנות הרדיו. בשיר התארחה אהובה עוזרי בנגינה בבולבול טרנג. אחריהם יצאו הסינגלים "הכאפה המצלצלת" ו"רק פה". האלבום כלל גם עיבוד בסגנון היפ הופ של הלהקה לשירו של עוזי חיטמן "רציתי שתדע", ובה גם שולבו קטעים מביצועו המקורי של חיטמן לשיר זה. הופעת הבכורה של האלבום נערכה במוסד החינוכי מבואות עירון, כ-12 שעות לאחר הוצאת האלבום לחנויות. במצעד הפזמונים השנתי ה'תשס"ד של רשת ג' ושל גלגלצ זכתה הלהקה בתואר להקת השנה. ב-20 במאי 2008 קיבלו חברי הלהקה אלבום פלטינה על האלבום אחרי שהוא מכר מעל ל-40 אלף עותקים. במרץ 2011 תבע אריאל זילבר את הדג נחש מכיוון שלטענתו השיר "מה נעשה" מהווה גנבה אמנותית של הלחן של שירו "ואיך שלא". פסק הדין חייב את הלהקה לשלם פיצויים לאריאל זילבר, וכן לשחרר את הדיסק במהדורה חדשה, ובה הושמט השיר "מה נעשה". ביוני 2019 נערכה בלייב פארק בראשון לציון הופעה של הדג נחש תחת השם "שירת הסטיקר 2019 - ההופעה החברתית הראשונה", אותה ארגנה הלהקה בשיתוף 21 עמותות ובה השתתפו אומנים ידועים נוספים. לקראת אותה הופעה חידשה הלהקה את "שירת הסטיקר" בליווי תזמורת פירקת אל נור. האלבום יצא בהוצאה מחודשת על גבי תקליט ויניל בינואר 2024. האלבום חומר מקומי באתר Discogs ערן סויסה, אלבום פלטינה ל"חומר מקומי" של הדג נחש, באתר nrg‏, 21 במאי 2008 אור ברנע, פסק בוררות: הדג נחש העתיקה לחן של זילבר, באתר ynet, 15 במרץ 2011
הדיוויזיה ה-293 (ורמאכט)

הדיוויזיה ה-293 (בגרמנית: 293. Infanterie-Division), הייתה דיוויזיה של הוורמכאט במהלך מלחמת העולם השנייה. הדיוויזיה הוקמה ב-8 בפברואר 1940, והועמדה תחת פיקוד יוזף רוסוורם. הדיוויזיה הייתה במהלך המערכה על צרפת בעתודת ה-OKH, ולאחר מכן נותרה כחיל כיבוש בצרפת. במהלך מבצע ברברוסה הייתה הדיוויזיה בעתודת קבוצת ארמיות מרכז, ובמהלך הקרב על מוסקבה היא לחמה כחלק מהקורפוס ה-35 במסגרת ארמיית הפאנצר השנייה. לאחר מכן נותרה הדיוויזיה החזית המרכזית, ובסתיו 1943 היא הועברה לקבוצת ארמיות דרום. הדיוויזיה לחמה בקרבות הקשים באוקראינה, וב-2 בנובמבר 1943 היא הושמדה בקרבות באזור אומן, ושרידיה צורפו לדיוויזיה ה-359. יוזף רוסוורם (8 בפברואר 1940 – 4 ביוני 1940) יוסטין פון אוברניץ (4 ביוני 1940 – 19 בפברואר 1942) ורנר פורסט (19 בפברואר 1942 – 10 בינואר 1943) קרל ארנדט (10 בינואר 1943 – 2 בנובמבר 1943) אודות הדיוויזיה באתר lexikon-der-wehrmacht
קרחון פלאסק

קרחון פלאסק (באנגלית: Flask Glacier) הוא קרחון בארץ גרהאם, שבאנטארקטיקה. אורכו של הקרחון 46 קילומטרים. שיפועו של הקרחון מתון, והוא זורם לכיוון מזרח ממישור ברוס ונשפך אל מפרצון סקאר, בין פסגת דאגו לפסגת ספאוטר. לקרחון נשפכים שני קרחונים יובליים: קרחון אמברגריס וקרחון בלוגראדצ'יק. בשל התחממות כדור הארץ התגברה מהירות הקרחון בין השנים 2000 ו-2012 ב-36%. מהירותו של הקרחון היא 700 בשנה. חלקו התחתון של הקרחון נסקר וצולם על ידי סקר שטחי חסות איי פוקלנד בשנת 1947. הקרחון כולו צולם מן האוויר על ידי משלחת הסקר האווירי של שטחי חסות איי פוקלנד בעונת המחקר (הקיץ האוסטרלי) 1955–1956. הקרחון מופה בשנת 1957 על ידי סקר שטחי חסות איי פוקלנד בהתבסס על תצלומי אוויר אלה. הקרחון נסקר פעם נוספת על ידי הסקר האנטארקטי הבריטי בעונת המחקר 1964–1965. שמו של הקרחון ניתן לו על ידי הוועדה המייעצת לשמות אנטארקטיים של בריטניה. הקרחון נקרא על שמו של פלאסק - דמות מ"מובי דיק" - ספרו של הרמן מלוויל. פלאסק היה קצין בספינה "פקווד" שבספר. שם זה ניתן בדומה לשמות אתרים נוספים באזור, הקרויים על שם דמויות מהספר. • T. A. Scambos, J. A. Bohlander, C. A. Shuman, P. Skvarca, Glacier acceleration and thinning after ice shelf collapse in the Larsen B embayment, Antarctica, The Cryosphere, Volume 31, Issue 18, 22 September 2004 https://doi.org/10.1029/2004GL020670 • Farinotti, Daniel, Corr, Hugh, Gudmundsson, G. Hilmar, The ice thickness distribution of Flask Glacier, Antarctic Peninsula, determined by combining radio-echo soundings, surface velocity data and flow modelling, Annals of Glaciology / 54, PP 18 - 24 https://doi.org/10.3189/2013AoG63A603 קרחון פלאסק באתר הסקר הגאולוגי של ארצות הברית קרחון פלאסק באתר הגאזט האנטארקטי של ממשלת אוסטרליה קרחון פלאסק באתר הגאזט האנטארקטי המשווה SCAR של ממשלת אוסטרליה • Douglas Fox, Scientists Trek to Collapsing Glaciers to Assess Antarctica’s Meltdown and Sea-Level Rise, SCIENTIFIC AMERICAN גאזט השמות האנטארקטיים הרשמי של ארצות הברית מידע גאוגרפי והיסטורי מידע גאוגרפי על קרחון בלוגראדצ'יק Last Call for Larsen B באתר נאס"א מידע היסטורי על חקר הקרחון ומתן שמו אתרים נוספים הקרויים על שם דמויות מהספר "מובי דיק"
הדיוויזיה ה-359 (ורמאכט)

הדיוויזיה ה-359 (בגרמנית: 359. Infanterie-Division), הייתה דיוויזיה של הוורמכאט במהלך מלחמת העולם השנייה. הדיוויזיה הוקמה ב-11 בנובמבר 1943, והועמדה תחת פיקוד קרל ארנדט. הדיוויזיה לחמה בקרבות באוקראינה ובשלזיה עילית, וב-7 במאי 1945 נכנעו בבוהמיה שרידי הדיוויזיה לכוחות הצבא האדום. אודות הדיוויזיה באתר lexikon-der-wehrmacht
כוח המשימה של הבית הלבן לנגיף הקורונה

כוח המשימה של הבית הלבן לנגיף הקורונה (באנגלית: White House Coronavirus Task Force) הוא קבוצת אישים שמונתה על ידי נשיא ארצות הברית לשעבר, דונלד טראמפ, בעת כהונתו, לצורך סיוע בניהול ההתמודדות של הממשל הפדרלי עם התפרצות נגיף הקורונה בארצות הברית. הנשיא הקים את הכוח ב-29 בינואר 2020. משימתו של הכוח הוגדרה כתיאום של מאמצי הממשל לעקוב אחרי מחלת נגיף קורונה 2019 ופיקוח עליה, מניעת והכלת התפשטות המחלה והקלתה. כוח המשימה מנה עם מינויו 12 אישים, בראשותו של מזכיר הבריאות ושירותי האנוש של ארצות הברית אלכס אזר. בהמשך צורפו אליו חברים נוספים. ב-26 בפברואר העמיד טראמפ בראש הכוח את סגן הנשיא מייק פנס, ומינה את ד"ר דברה בירקס (אנ'), מתאמת האיידס הגלובלית של ארצות הברית, למתאמת התגובה למחלת הקורונה. ב-20 בינואר 2021 העמיד הנשיא ג'ו ביידן בראש הכוח את ג'פרי זיינץ, איש עסקים, למתאם התגובה למחלת הקורונה. ראשי הכוח: קמלה האריס סגנית נשיא ארצות הברית – יושבת הראש ד"ר דברה בירקס – מתאמת התגובה למחלה חברים: מזכירי מחלקות הבריאות (אלכס אזר), השיכון (בן קרסון), ביטחון המולדת (קן קוצ'ינלי (אנ')), האוצר (סטיבן מנושין) והחיילים המשוחררים (רוברט וילקי) של ארצות הברית נציגי מחלקת המדינה ומחלקת התחבורה של ארצות הברית הרופא הראשי (Surgeon General) של ארצות הברית ג'רום אדמס (אנ') מנהל המועצה הלאומית לכלכלה לורנס קדלו עוזר הנשיא ויועץ לראש סגל הבית הלבן רוברט בלייר מנהל המכון הלאומי לאלרגיה ולמחלות מידבקות אנתוני פאוצ'י עוזר הנשיא ומנהל המועצה למדיניות פנים ג'ו גרוגן סגן מנהל משרד הניהול והתקציב של הבית הלבן עוזר הנשיא וסגן ראש מטה הבית הלבן לתיאום מדיניות היועץ לביטחון לאומי רוברט אובריאן וסגנו מת'יו פוטינגר מנהל המרכז לבקרת ומניעת מחלות רוברט ריי רדפילד מנהל המשרד למדיניות מדע וטכנולוגיה קלווין דרוגמאייר נציב המזון והתרופות של ארצות הברית סטיבן האן מנהלת המרכזים לשירותי מדיקר ומדיקאייד (אנ') סימה ורמה מדיה וקבצים בנושא כוח המשימה של הבית הלבן לנגיף הקורונה בוויקישיתוף הודעת דוברת הבית הלבן על מינוי כוח המשימה Coordinates and oversees the Administration's efforts to monitor, prevent, contain, and mitigate the spread of the coronavirus disease (COVID-19).
מוסך הפלאים: מגרוטאות ליצירות מופת

מוסך הפלאים: מגרוטאות ליצירות מופת (באנגלית: Car Masters: Rust to Riches) היא תוכנית מציאות אמריקאית, המשודרת בנטפליקס. התוכנית עלתה לשידור כהפקת מקור של נטפליקס במהלך ספטמבר 2018. "מוסך גותהם" הוא מוסך עוסק בבניית כלי רכב ייחודיים ובנה בעבר דגמי מכוניות לסרטי קולנוע ותוכניות טלוויזיה. במהלך העונה מנסה צוות המוסך, בהובלתו של מארק טוול, לשפץ מכוניות קלאסיות ולשדרג אותם למראה מודרני על מנת להעלות את ערכן. המטרה היא להגיע מערך של 1,000 דולר ל-100,000 דולר. בעונה הראשונה של התוכנית בכל פרק הייתה התמקדות בפרויקט בנייה ושיפור של מכונית אחת. בעונה השנייה, שעלתה לשידור במרץ 2020, הורחבה הפעילות למוסך נוסף ובכל פרק עובדים על מספר פרויקטים במקביל. בעונה השנייה של התוכנית בנה הצוות העתק של פלימות' XNR, שנתרם בסופו של דבר למוזיאון פיטרסן בלוס אנג'לס. בעונה השלישית של התוכנית הצוות מתמקד בנוסף לשיפוץ והחלפה, בבניית רכב הקונספט של המוסך אותו הגה במשך שנים מארק - הבעלים של המוסך. אל הרכב יתווסף בהמשך אופנוע תואם שאותו המוסך השיג באמצעות טויוטה פריוס משודרגת של המוסך. העונה נגמרת בזה שמארק לא מסכים לבצע את העסקה במכירה הפומבית על סך 225 אלף דולר שנעשתה בצורה ווירטואלית בשביל הרכב והאופנוע. בעונה הרביעית, הצוות ממשיך לנסות למכור את רכבי הקונספט של מארק, וגם להתרכז בכמה פרויקטים מהצד. לאחר שמצליחים למכור את הרכבים בסכום של 285 אלף דולר, ממשיכים לצוד אחר פרויקטים גדולים. כאשר הם מוצאים לינקולן זפיר נדירה, הם מתחילים לעבוד עליה בתור הפרויקט הגדול הבא שלהם, ועוד כמה פרויקטים קטנים. בסוף העונה, סוכן הרכבים שקנה מהמוסך את רכבי הקונספט, מגיע לעבוד איתם ומצרף אליהם עוד שני מוסכניקים כדי שהרמה ותפוקת הרכבים תהיה טובה ומהירה יותר. "מוסך הפלאים: מגרוטאות ליצירות מופת", במסד הנתונים הקולנועיים IMDb (באנגלית) "מוסך הפלאים: מגרוטאות ליצירות מופת", באתר נטפליקס "מוסך הפלאים: מגרוטאות ליצירות מופת", באתר Rotten Tomatoes (באנגלית) "מוסך הפלאים: מגרוטאות ליצירות מופת", במסד הנתונים הקולנועיים KinoPoisk (ברוסית) Car Masters Rust to Riches Review 2018 Tv Show Series Season Cast Crew Online, Hollywood Gossip, 28 September 2018 When Will Car Masters Rust to Riches Come Back on Netflix?, The Cinemaholic, 4 March 2020 Netflix's Car Masters: Rust to Riches Season 2 Premiere Recap, Screenrant.com. 2 April 2020 XNR DONATION, באתר המוזיאון
מועצת העם (פירושונים)

האם התכוונתם ל... מועצת העם – המוסד העליון של היישוב העברי בארץ ישראל, שהוקם לקראת הכרזת המדינה מועצת העם (סוריה) – הפרלמנט של סוריה מועצת העם (הרפובליקות האפריקאנריות) – הרשויות המחוקקות של הרפובליקות האפריקאנריות בדרום אפריקה בחצי השני של המאה ה-19
Pho

Pho הוא מיני-אלבום הבכורה של הזמרת-יוצרת האמריקאית ארי לנוקס. האלבום יצא לאור ב-21 באוקטובר 2016, על ידי חברות התקליטים דרימוויל רקורדס ואינטרסקופ רקורדס. האלבום הופק בפועל על ידי ג'יי קול. בין המפיקים המוזיקליים באלבום הם פלי, הוליווד ג'יי.בי. ודייב ג'יימס. בסמוך לצאתו, עלה האלבום לרשת הזרמת המדיה ספוטיפיי. HipHopDX- https://hiphopdx.com, Stream Dreamville First Lady Ari Lennox's Debut EP, "Pho", HipHopDX, ‏2016-10-21 Dreamville's Ari Lennox Drops 'Pho' EP, Rap-Up (באנגלית) Dreamville's Ari Lennox Shares Her Debut 'Pho' EP, Complex (באנגלית) PHO, נבדק ב-2020-04-09
גרהרד זומר

גרהרד זומר (בגרמנית: Gerhard Sommer;‏ 24 ביוני 1921 – 2019) היה איש אס אס בדרגת אונטר-שטורמפיהרר, ששירת בדיוויזיית הפאנצרגרנדיר השש עשרה, שהיה מעורב בטבח של 560 אזרחים במלחמת העולם השנייה ב-12 באוגוסט 1944 בכפר האיטלקי סנט'אנה די סטצמה (Sant'Anna di Stazzema). הוא הופיע ברשימת פושעי המלחמה הנאצים המבוקשים ביותר של מרכז שמעון ויזנטל. זומר נולד בהמבורג ביוני 1921. כשהיה בן 12, הפך לחבר ב"היטלריוגנד". ב-1 בספטמבר 1939, בגיל 18, הצטרף למפלגה הנאצית ובאוקטובר התגייס לוואפן אס אס. הוא נלחם במחלקת דיוויזיית הפאנצר האס אס הראשונה בבלקן ובאוקראינה. הוא נפצע פעמיים וזכה בעיטור צלב הברזל. בשנת 1943 הגיש בקשה לדרגת SS-Reserveführer. לאחר אימונו בפרושניץ, הוא קודם לדרגת אונטר-שטורמפיהרר ב-30 בינואר 1944. סמוך לתום המלחמה, שירת בדיוויזיית הפאנצרגרנדיר אס אס ה-23 בהולנד. ב-22 ביוני 2005 הורשעו זומר ותשעה אנשי אס אס לשעבר נוספים על ידי בית משפט צבאי איטלקי בלה ספציה בגין "המשך רצח באכזריות מיוחדת" של 560 כפריים בסנט'אנה די סטצמה (Sant'Anna di Stazzema). כל העשרה נידונו למאסר עולם וחויבו לשלם תשלומי פיצויים. זומר וארבעה מחבריו ערערו, אולם העונשים אושרו בשנת 2006 על ידי בית משפט צבאי ברומא. בשנת 2002 נפתחו חקירות נגד זומר בגרמניה, אך לא הוגשו אישומים פליליים נגדו. החל ממאי 2006 התגורר זומר בבית אבות בהמבורג-פולקסדורף, גרמניה. במאי 2015 הוא הוכרז כבלתי כשיר למשפט על ידי התובעים בגרמניה. נפטר ב-2019. „Die NS-Mörder sind noch unter uns. SS-Kriegsverbrecher Gerhard Sommer lebt bis heute unbehelligt in Hamburg.“ (אורכב 03.03.2016 בארכיון Wayback Machine) Rechtspolitische Initiative zum Fall Gerhard Sommer aus dem Forschungsansatz „Systemkritik: Deutsche Justizverbrechen“ Das Massaker von Sant’Anna di Stazzema am 12. August 1944 - Materialiensammlung 1 für eine bundesweite Kampagne zur Anklageerhebung in Deutschland Tribunale Militare di La Spezia, Urteil im Verfahren gegen Gerhard Sommer u.a., La Spezia, 22 June 2005; Bundesarchiv, SSO-Karte, Gebührnis-Karte, Sommer Gerhard, 24.06.1921; John P. Moore, Führerliste der Waffen-SS, s. u. Sommer Gerhard, 24.06.1921. Das Massaker von Sant’Anna di Stazzema am 12. August 1944 - Materialiensammlung 1 für eine bundesweite Kampagne zur Anklageerhebung in Deutschland, May 2006, pp. 12-14/17-19/23-24/30-34 (Pdf 880 KB). Lars Reissmann: Verurteilung wegen des SS-Massakers von Sant’Anna di Stazzema bestätigt(הקישור אינו פעיל, October 2017). Lokalberichte Hamburg, Vol. 17, No. 24, 23 November 2006, p. 8 (Pdf 553 KB) "Archived copy". אורכב מ-המקור ב-2014-02-28. נבדק ב-2011-06-12. {{cite web}}: (עזרה) Das Massaker von Sant’Anna di Stazzema am 12. August 1944. Materialiensammlung 1, May 2006, pp. 32-34 (Pdf 880 KB). Most-wanted German Nazi Sommer 'unfit for trial' 28 May, 2015 חיים איסרוביץ', ‏המרדף האחרון: רשימת הנאצים המבוקשים של מכון ויזנטל הולכת ונגמרת, באתר מעריב אונליין, 16 באפריל 2015 שלושה קציני אס-אס לשעבר יישפטו באיטליה, באתר ynet, 13 בינואר 2004 איטליה: הנאצים הורשעו בטבח - אך לא ייכלאו, באתר ynet, 23 ביוני 2005
פסגת ספאוטר

פסגת ספאוטר (באנגלית: Spouter Peak) היא פסגה בולטת בחוף המזרחי של ארץ גרהאם, בחצי האי האנטארקטי, שבאנטארקטיקה. גובהה של הפסגה 615 מטרים מעל פני הים. הפסגה נמצאת 8.3 קילומטרים דרומית - דרום-מזרחית מפסגת דאגו; ומצידו הדרומי של שפכו של קרחון פלאסק. הפסגה נסקרה וצולמה בחלקה בשנת 1947 על ידי סקר שטחי חסות איי פוקלנד. הפסגה נסקרה בשנית על ידי הסקר האנטארקטי הבריטי בעונת המחקר (הקיץ האוסטרלי 1964–1965. שמה של הפסגה ניתן לה על ידי הוועדה המייעצת לשמות אנטארקטיים של בריטניה. הפסגה נקראת על שמו של פונדק ספאוטר, בניו בדפורד - בו מתחילה עלילת הספר "מובי דיק" - ספרו של הרמן מלוויל. שם זה ניתן בדומה לשמות אתרים נוספים באזור, הקרויים על שם אתרים ודמויות מהספר. פסגת ספאוטר באתר הסקר הגאולוגי של ארצות הברית פסגת ספאוטר באתר הגאזט האנטארקטי של ממשלת אוסטרליה פסגת ספאוטר באתר הגאזט האנטארקטי המשווה SCAR של ממשלת אוסטרליה מפת אזור פסגת ספאוטר פסגת ספאוטר באתר peakery גאזט השמות האנטארקטיים הרשמי של ארצות הברית מידע גאוגרפי והיסטורי מידע על חקר הפסגה אתרים נוספים הקרויים על שם דמויות מהספר "מובי דיק"
Shea Butter Baby (Remix EP)

Shea Butter Baby (Remix EP) הוא המיני-אלבום השלישי של הזמרת-יוצרת ארי לנוקס. האלבום יצא לאור ב-27 במרץ 2020, על ידי חברות התקליטים דרימוויל רקורדס ואינטרסקופ רקורדס. האלבום כולל רמיקסים לשירים מתוך אלבום הבכורה של לנוקס, Shea Butter Baby, וכולל הופעות אורח של דוג'ה קאט, סמינו ודורנד ברנר, ברמיקסים לשירים "BMO", "I Been" ו-"Facetime" בהתאמה. Mira B, Ari Lennox Announces 'Shea Butter Baby' Remix EP, The Source, ‏2020-03-25 (באנגלית) HipHopDX- https://hiphopdx.com, Ari Lennox Delivers 'Shea Butter Baby' Remix EP, HipHopDX, ‏2020-03-27 Ari Lennox Drops 'Shea Butter Baby' Remix EP Ft. Doja Cat & Smino, Highsnobiety, ‏2020-03-27 (באנגלית)
פסגת דאגו

פסגת דאגו (באנגלית: Daggoo Peak) היא פסגה סלעית, בחוף המזרחי של ארץ גרהאם, שבאנטארקטיקה. הפסגה ממוקמת לאורך הצד הצפוני של שפכו של קרחון פלאסק; 9 קילומטרים מערבית - דרום-מערבית מנקודת טשטגו. גובהה של הפסגה 905 מטרים מעל פני הים. הפסגה נסקרה וצולמה בחלקה בשנת 1947 על ידי סקר שטחי חסות איי פוקלנד. שמו של הקרחון ניתן לו על ידי הוועדה המייעצת לשמות אנטארקטיים של בריטניה. הקרחון נקרא על שמו של דאגו - דמות מ"מובי דיק" - ספרו של הרמן מלוויל. מטיל צלצל באונייה "פקווד" בספר. שם זה ניתן בדומה לשמות אתרים נוספים באזור, הקרויים על שם דמויות מהספר. פסגת דאגו באתר הסקר הגאולוגי של ארצות הברית פסגת דאגו באתר הגאזט האנטארקטי של ממשלת אוסטרליה פסגת דאגו באתר הגאזט האנטארקטי המשווה SCAR של ממשלת אוסטרליה תרשים הנוף הנשקף מפסגת דאגו באתר peakvisor פסגת דאגו באתר peakery גאזט השמות האנטארקטיים הרשמי של ארצות הברית מידע גאוגרפי והיסטורי אתרים נוספים הקרויים על שם דמויות מהספר "מובי דיק"
הלמוט רסמוסן

הלמוט ליף רסמוסן (בדנית: מילדורף-ואלדלאגר; נולד בסביבות שנת 1925) הוא משתף פעולה דני שהשתתף במלחמת העולם השנייה כחבר במערך החמוש של הרייך השלישי - הגייסות החופשיים של דנמרק. בשנת 2016 הוא הוצב במקום השישי ברשימת פושעי המלחמה הנאצים המבוקשים ביותר על פי מרכז שמעון ויזנטל (אנ'). הוא נולד כהלמוט לייף רסמוסן. במהלך מלחמת העולם השנייה הוא היה מתנדב של הגייסות החופשיים הדנים (Frikorps). בשנים 1942–1943 שימש כשומר במחנה השמדה ליהודי בוברויסק, בלארוס בשם ואלדלאגר. רסמוסן עצמו טוען שלא השתתף ברצח יהודים. לאחר המלחמה שינה את שמו להלמוט ראסבול. הוא עבד כטכנאי בקולנוע. הוא התחתן ונולדו לו שני ילדים. גר בקופנהגן. משנת 2015 דרש מרכז שמעון ויזנטל את פתיחת ההליכים בתיק ראסבול, שבשנת 2016 הציב אותו במקום הששי ברשימת הפושעים הנאצים המבוקשים ביותר. בנובמבר 2016 הודיעה התביעה הדנית כי לא מצאה עדות למעורבותו של הלמוט ראסבול ברצח יהודים במחנה בוברויסק. "Nazismo, ecco i 10 peggiori criminali viventi al mondo: la prima è una donna (lista aggiornata al 2016)" (באיטלקית). "Şi-a schimbat numele şi sa angajat în cinematografie pentru a ascunde faptul că a lucrat în lagărul unde au fost executaţi 1.400 de evrei" (ברומנית). "Wiesenthal Center 2016 Annual Report Praises Renewed Efforts by German Prosecutors" (באנגלית). אורכב מ-המקור ב-2016-07-29. נבדק ב-2020-04-09. קופנהגן: האם יעמידו לדין פושע נאצי כבן 90? "Şi-a schimbat numele şi sa angajat în cinematografie pentru a ascunde faptul că a lucrat în lagărul unde au fost executaţi 1.400 de evrei" (ברומנית). "Oskarżony o mordowanie Żydów. "Nie znaleźli dowodów"" (בפולנית).
הלמה קיסנר

הלמה קיסנר (בגרמנית: Helma Kissner; נולדה ב-23 בדצמבר 1923) היא פושעת מלחמה גרמנייה מתקופת מלחמת העולם השנייה והשואה. הלמה קיסנר נולדה ב-23 בדצמבר 1923 בסנסבורג, (פרוסיה המזרחית, רפובליקת וויימאר) למשפחה של נגר ועקרת בית. להלמה היו שתי אחיות, אחת מהן מתה בסוף מלחמת העולם השנייה. בשנת 1934 הצטרפה קיסנר לאגודת הנערות הגרמניות ובשנת 1941 הצטרפה למפלגה הנאצית. באמצע מלחמת העולם השנייה, הוכשרה קיסנר כמפעילת רדיו, ואז נשלחה כמפעילת רדיו וכקשרית ליחידת התמיכה הנשית בוואפן אס אס. לפי מרכז שמעון ויזנטל, הלמה קיסנר שימשה בין 21 באפריל ל-7 ביולי 1944 כמפעילת רדיו באושוויץ, שם, מטבע עבודתה, הייתה לה גישה לכל המסמכים הרשמיים, ובכך תרמה לרצח המוני של אנשים במחנה. לאחר מכן הועברה קיסנר למחנה ריכוז אחר - נאצוויילר-שטרוטהוף, שם נעצרה על ידי בעלות הברית עם שחרורו בנובמבר 1944. קיסנר נכלאה ועוכבה עד 18 ביולי 1948, לאחר מכן שוחררה והוחזרה לגרמניה. לאחר שחרורה התיישבה קיסנר בקיל, שם נישאה לגבר בשם מאס ואימצה את שם משפחתו בעת רישום הנישואין. בשנת 2015, לבקשת מרכז ויזנטל, פתחו התובעים הגרמניים בחקירת מעורבותה בפשעי מלחמה ופשעים נגד האנושות במהלך שירותה באושוויץ. עם זאת, בספטמבר 2016, הוכרה קיסנר כבלתי ניתנה לשפיטה עקב היותה סנילית. Reuters (2016-09-09). "Auschwitz radio operator ruled unfit to stand trial". The Guardian (באנגלית בריטית). נבדק ב-2023-02-04. [1] "Архивированная копия". אורכב מ-המקור ב-2016-07-29. נבדק ב-2019-09-24.
איגוד תעשיית ההקלטות האירי

איגוד תעשיית ההקלטות האירי (באנגלית: Irish Recorded Music Association; ובקיצור: IRMA) הוא ארגון העוקב אחר כמעט כל ההיבטים של ענף ההקלטות באירלנד. האיגוד הוקם בשנת 1999 והוא אחראי להעניק תארים שונים לסינגלים, שירים ואלבומים. כמו כן, פעיל האיגוד במיוחד בטיפול בנושאי זכויות יוצרים, תוך שהוא גם האחראי על פרסום המצעדים השבועיים והשנתיים באירלנד. כל חברת תקליטים אשר חברה באיגוד, משלמת עמלה שנתית על מנת לשמור על מקומה. איגוד תעשיית ההקלטות האירי מעניק תעודות זהב, פלטינה בלבד על מכירות של סינגלים, אלבומים ואלבומי וידאו: איגוד תעשיית ההקלטות האמריקאי איגוד תעשיית ההקלטות הבריטי אתר האינטרנט הרשמי של IRMA IRMA - About Us, www.irma.ie